Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4960

(3) A (2) bekezdésben említett rendszer termelési támogatás biztosítását foglalja magában. Az irányítás és felügyelet elősegítése érdekében a termelési támogatást a gyapottisztító vállalkozásokon keresztül kell nyújtani. E tekintetben célszerű biztosítani, hogy a további feldolgozási fázisokban a Közösségen belüli verseny ne torzuljon. A támogatás összegét időről időre az alábbiak közötti különbség alapján kell megállapítani: – a meg nem tisztított gyapot rögzített irányadó ára, a (2) bekezdésben említett kritériumoknak megfelelően, – a világpiacon a kínálat és a regisztrált árfolyamok alapján meghatározott világpiaci ár. A termelési támogatás a Közösségre vonatkozóan minden évben megállapított gyapotmennyiségre korlátozódik. E mennyiség az alábbiak közötti skálán belül marad: – az 1978 és 1980 közötti évek, vagy az ezen évek egyike közösségi szintű termelésének megfelelő mennyiség, és – az előző francia bekezdésnek megfelelően rögzített mennyiség, 25%-kal növelten. Ha egy gazdasági évben a tényleges termelés meghaladja az arra a gazdasági évre rögzített mennyiséget, a támogatás összegét meg kell szorozni egy, a rögzített mennyiség és a ténylegesen termelt mennyiség hányadosaként kapott együtthatóval.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes